रामदेव के सत्याग्रह पर बीजेपी में एक राय नहीं  
बीजेपी के एक धड़े को लग रहा है कि बाबा रामदेव सरकार के इशारे पर चल रहे हैं और वह बीजेपी और आरएसएस को बेवकूफ बना रहे हैं।
बाबा रामदेव के सत्याग्रह को लेकर बीजेपी बंटी हुई दिख रही है। बीजेपी के एक धड़े को लग रहा है कि बाबा रामदेव सरकार के इशारे पर चल रहे हैं और वह बीजेपी और आरएसएस को बेवकूफ बना रहे हैं।  ये लोग सरकार के सबसे बड़े मंत्री प्रणब मुखर्जी के एयरपोर्ट पर जाकर बाबा से मिलने से भी हैरान हैं। उन्हें लग रहा है कि सरकार रामदेव को समर्थन कर रही है। बीजेपी के इस गुट को ये भी लगता है कि अन्ना हजारे के आंदोलन को काउंटर करने के लिए सरकार बाबा को इतना महत्व दे रही है।  हालांकि ये नेता कैमरे पर नहीं आना चाहते, लेकिन इस मुद्दे को शुक्रवार से शुरू हो रही बीजेपी की राष्ट्रीय कार्यकारिणी की बैठक में उठाने की तैयारी में हैं।